BG   BG 
 
 
 ЕВРОПЕЙСКА  
КОМИСИЯ   
Брюксел, 12.1.2022 г.  
SWD(2022) 9 final  
 
РАБОТЕН ДОКУМЕНТ НА СЛУЖБИТЕ НА КОМИСИЯТА  
 
РЕЗЮМЕ НА ДОКЛАДА ЗА ОЦЕНКАТА НА ВЪЗДЕЙСТВИЕТО,  
 
придружаващ  
Предложение за Регламент на Европейския парламент и на Съвета  
относно Агенцията на Европейския съюз за борба с наркотиците  
{COM(2022)  18 final}  - {SEC(2022)  45 final}  - {SWD(2022)  8 final}   
 
2 Резюме  
Оценка на въздействието на предложение за Регламент относно Агенцията на Европейския 
съюз за борба с наркотиците (преразглеждане на мандата на Европейския център за 
мониторинг на наркотици и наркомании, т.е. на Регламент (ЕО) №  1920/2006)  
 
A. Необходимост от действия  
Защо? В какво се състои разглежданият проблем?  
Европейският център за мониторинг на наркотици и наркомании („Агенцията“) бе създаден 
през 1993  г., като Регламентът за неговото създаване (Регламент (ЕО) №  1920/2006) бе 
преработен през 2006  г. През 2018/2019  г. Комисията извърши последната оценка 
(COM(2020)  228). Определянето на проблема се опира на резултатите о т оценката и взема под 
внимание недостатъците, посочени от основните заинтересовани страни на Агенцията. 
Докато преди 25  години беше необходимо да се събират и анализират данни, за да се опишат 
положението с наркотиците в Европа и последиците от него, в дн ешно време 
заинтересованите страни се нуждаят също от анализ в реално време за възникващите 
предизвикателства и от съвет за най -добрите начини за справяне с бързо променящите се 
заплахи, като например новите психоактивни вещества, влизащи в ЕС, които са по -опасни за 
(общественото) здраве и пораждат също така нови опасения по отношение на сигурността. 
Създателите на политиките се нуждаят от по -голяма подкрепа и повече информация, за да 
вземат информирани решения и да осигуряват адекватни ответни мерки. Агенц ията не може 
да предоставя достатъчна подкрепа на държавите членки и мрежата от национални фокусни 
центрове на Агенцията (Reitox) не се използва пълноценно. На последно място, 
международното измерение на дейността на Агенцията не е определено в достатъчна степен. 
Информацията, предоставяна от Агенцията, е от решаващо значение за изпълнението на 
новата Стратегия на ЕС относно наркотиците за периода 2021 —2025  г., която възприема 
основан на доказателства подход към политиката в областта на наркотиците.  
Какво се очаква да бъде постигнато с настоящата инициатива?  
Общата цел на инициативата е да се гарантира, че Агенцията е пригодена за целта, за която е 
предназначена, и разполага с подходящи ресурси, за да се справи с предизвикателствата, 
пораждани от на ркотиците в ЕС, което води до подходящи действия и подкрепа от страна на 
ЕС и държавите членки. Предложеното преразглеждане на мандата ще бъде целенасочено. То 
следва да поясни мандата на Агенцията от гледна точка на обхвата ѝ на действие (по -
специално вещ ествата, по отношение на които следва да бъдат предприети мерки); да увеличи 
способността ѝ да реагира по -бързо и по -целенасочено на предизвикателствата и 
възникващите заплахи; да задълбочи мониторинга и анализа на явлението наркотици; да 
предостави подкре па на държавите членки; и да поясни международното измерение на 
дейността на Агенцията.  
Каква е добавената стойност от действие на равнище ЕС?   
Явлението наркотици засяга всички европейци и има трансграничен и глобален характер. 
Съществуват много общи предизвикателства, които важат за всички държави членки, по 
отношение както на търсенето, така и на предлагането на наркотици. Не е възможно да се 
води борба с явлението наркотици само на национално равнище, тъй като този подход ще 
доведе до разпокъсаност и държавите членки се учат една от друга чрез обмен на опит и най -
добри практики. Действието на ЕС осигурява ефективен и ефикасен начин за справяне с тези 
проблеми.  
Б. Решения  
Какви законодателни и незаконодателни варианти за действие са разгледани? 
Предпочетен ли е даден вариант? Защо?   
 
3 Незаконодателният вариант на политиката (допълнително сътрудничество) и закриването или 
сливането на Агенцията не бяха приети за допълнителен анализ, тъй като няма да решат 
констатираните проблеми.  
 
Предпочитаният ва риант е целенасочено преразглеждане на мандата. За да се отговори на 
искането на някои заинтересовани страни да бъде разширен обхватът на Агенцията така, че 
да обхване и други пристрастявания, въпросът беше анализиран, но при оценката на 
въздействието бе с тигнато до заключението, че основният акцент на дейността на Агенцията 
следва да остане върху незаконните наркотици. Следва обаче да се обърне повече внимание 
на употребата едновременно на няколко вида вещества. Предлагането на наркотици и 
пазарите на нарк отици също следва да попадат в тематичния обхват на действие на 
Агенцията. За да се осигури по -гъвкав и ориентиран към бъдещето анализ, капацитетът на 
Агенцията за мониторинг и оценка на заплахите следва да бъде доразвит. За да информира 
обществеността бър зо и да сигнализира за заплахи, които съществуват в няколко държави 
членки, Агенцията следва да подкрепя подготвянето или самата тя да подготвя 
информационни кампании и сигнали на равнището на ЕС. За да се увеличи информационната 
база на Агенцията, следва да бъде създадена специализирана мрежа от лаборатории. 
Мандатът на националните фокусни центрове следва да бъде подсилен, за да бъде използван 
по-добре техният капацитет в подкрепа на Агенцията и да бъдат отразени промените, които 
ще бъдат въведени в манда та на Агенцията. На последно място, международното измерение 
на дейността на Агенцията следва да бъде пояснено по -добре.  
Кой подкрепя отделните варианти?   
Основните заинтересовани страни, т.е. създателите на политиките на национално и 
европейско равнище в областта на наркотиците подкрепят — и дори искат — подсилване на 
мандата на Агенцията. Новата Стратегия на ЕС относно наркотиците, приета от Съвета през 
декември 2020  г., изрично приканва Комисията да представи предложение за преразглеждане 
на мандата въ в възможно най -кратък срок. Някои държави членки, които имат по -широки 
стратегии относно пристрастяването, биха искали Агенцията да разполага с по -широк мандат. 
Други държави членки имат рамка само за наркотиците и биха били доволни от настоящия 
мандат, съ пътстван от пояснение относно употребата едновременно на няколко наркотика. 
Определянето на минимални критерии за националните фокусни центрове също може да 
предизвика спорове с някои държави членки, тъй като те могат да счетат, че това се намесва 
в прерог ативите им. Тези критерии обаче ще са необходими, за да се гарантират еднакви 
условия в цяла Европа и да се обезпечи предоставянето на данни на Агенцията.  
В. Въздействие на предпочитания вариант  
Какви са ползите от предпочитаните варианти (ако има такива, в противен случай — 
от основните варианти)?   
Предпочитаният вариант ще допринесе за по -добре информирани политики и действия; това 
ще доведе до по -ефективни европейски (и национални) ответни действия срещу явлението 
наркотици в ЕС. Това ще предста влява важен принос за ефективен и основан на доказателства 
отговор спрямо явлението наркотици — от гледна точка както на здравето, така и на 
сигурността. Мандатът на Агенцията ще продължи да бъде съсредоточен главно върху 
мониторинга и подкрепата за ЕС и н еговите държави членки в съответствие с принципа на 
субсидиарност. Такова целенасочено преразглеждане на мандата на Агенцията ще доведе до 
по-добра готовност на европейско и национално равнище по отношение на нарастващите 
нови заплахи в областта на наркоти ците.  
Какви са разходите за предпочитаните варианти (ако има такива, в противен случай — 
за основните варианти)?   
Предпочитаният вариант ще наложи да бъдат увеличени финансовите и човешките ресурси в 
сравнение с ресурсите, предвидени в многогодишната финансова рамка (МФР) за периода 
 
4 2021 —2027  г. Счита се, че за новия период на МФР ще бъдат необходими допълнителен 
бюджет в размер на около 51 —63 милиона евро и около 40  допълнителни щатни бройки.  
Какви ще са последиците за големите предприятия, МСП и мик ропредприятията?  
Няма да има преки последици за големите предприятия, МСП и микропредприятията. 
Преразглеждането може да има положителни косвени последици чрез ограничаване на 
загубата на работна сила в икономиката, дължаща се на това, че лицата, които у потребяват 
наркотици, не са в състояние да работят или да работят пълноценно, както и чрез спиране на 
доходите на организираните престъпни групи.  
Ще има ли значително въздействие върху националните бюджети и администрации?   
Въпреки че предпочитаният вариант ще доведе до увеличаване на задачите и отговорностите 
на Агенцията, като цяло инициативата ще допринесе за намаляване на административната 
тежест и до опростяване на административните процедури, по -специално в държавите 
членки. Основният фактор, до принасящ за това, е предложеното рационализиране и 
централизиране на задълженията за докладване. Поради липсата на данни за наличните 
средства за политиката в областта на наркотиците, не е възможно да се измери въздействието 
на опростяването и намаляването  на тежестта.  
Ще има ли друго значително въздействие?   
Не. 
Г. Последващи действия  
Кога ще се извърши преглед на политиката?  
В съответствие с общия подход Регламентът за Агенцията ще включва външна оценка на 
Агенцията, извършвана на всеки 5  години.